Mati Kilp

Mati Kilp (sündinud 19. aprillil 1942 Jõhvis) on eesti matemaatik.

Ta lõpetas 1960. aastal Jõhvi 1. Keskkooli. Seejärel õppis ta matemaatikat Tartu Riiklikus Ülikoolis ning 1966. aastal lõpetas matemaatikuna Moskva Riikliku Ülikooli.

Ta on uurinud monoide ja polügoone üle monoidide. Iseäranis on teda huvitanud polügoonide lamedusomadused ja monoidide homoloogiline klassifikatsioon.

Ta on kaitsnud füüsika-matemaatikakandidaadi väitekirja Moskva ülikooli juures. 1992. aastast on Kilp Tartu Ülikooli algebra korraline professor, ühtlasi on ta Eesti Matemaatika Seltsi ja American Mathematical Society liige.

Kilp oli Tartu Ülikooli matemaatikateaduskonna dekaan aastatel 1980–1989 ja 2009–2011.

Tunnustus
2004 Gerhard Rägo nimeline mälestusmedal
2007 Tartu Ülikooli suur medal
2012 Tartu Ülikooli aumärk
2016 Tartu Ülikooli medal

Viited

Välislingid 

 Mati Kilp

Eesti matemaatikud
Tartu Ülikooli professorid
Moskva Riikliku Ülikooli vilistlased
Sündinud 1942